Beplan Junie / Julie vakansie - Forum Topic
Total Views: 82 171 761
Forums / 4. Resorts / Free State / Beplan Junie / Julie vakansie
views: 17 304 520
Beplan Junie / Julie vakansie
25 Feb 2015 @ 21:14:11 pm
Dit is daai tyd van die jaar wat ons, ons jaarlikse verlof beplan.
Ons gaan George toe die jaar en wil oorslaap by Gariep aangesien Freddie ook bietjie wil visvang.
Is daar enige plekke wat julle kan voorstel?
Ons gaan die keer nie met die karavaan nie aangesien ons by vriende gaan oorbly in George.
26 Feb 2015 @ 08:05:43 am
Die Gariep Oord se huisies is baie gerieflik en dit is lekker om in die oord te bly. Ons het eenkeer in 'n self-catering cottage gebly in Gariep, dit is heelwat goedkoper maar nie dieselfde gevoel dat jy by die dam is nie. Van daar af kan jul dan via Cradock of Graaff Reinet af kus toe. Graaff Reinet is 'n goeie keuse. As jul in Port Elizabeth wil oorbly, sal ek voorstel dat julle na die Willows kyk. Hulle het baie lekker rondawels en chalets, dit is by die see en 'n baie goeie see visvangplek. Jeffreysbaai is ook 'n goeie oorslaapplek. Dan gaan jul met die tuinroete tot in George.
Ek sou voorstel dat jul eers besluit watter roete julle wil ry en hoeveel nagte julle wil oorslaap oppad na George. Dan google jy net "self catering accommodation" waar julle wil oorslaap en daar sal baie keuses opkom.
Geniet die beplanning, dit is deel van die lekker van 'n vakansie.
26 Feb 2015 @ 08:11:02 am
Baie dankie Freda sal bietjie rond kyk met jou voorstelle.
Ek stem saam beplanning is ook vir my altyd die lekkerste.
26 Feb 2015 @ 09:50:43 am
Alternatiewe roete is Beaufortwes, Klaarstroom deur Meiringskloof na Oudtshoorn en George. Dit is regtig pragtig. of, Prince Albert deur die Swartberg pas was op sigself n belewenis is. Terwyl jy daar is kan julle gerus "Die Hel" (Gamkaskloof) oorweeg. Meiringspoort, Die Hel, Swartbergpas en die Grotte is n moet as julle dit nog nie gedoen het nie. Julle kan ook die tuinroete dan oorweeg met die terug kom. Geniet die soektog en die beplanning. Dis ook deel van die lekker.
26 Feb 2015 @ 10:07:35 am
Cindi, Hagar se roete klink baie lekker. Kyk eerste daarna. Omdat ons in PE woon, het ek maar ons gewone roete gegee. Van PE af is die tuinroete lieflik tot in George. En dit is soos Hagar se, doen een roete met die kom en 'n ander een met die teruggaan. Die binneland van die Ooskaap het pragtige natuurtonele, dit word baie onderskat. Ons het al 2 keer met die Shosolosha Mail trein na Johannesburg en terug gereis, en die mooiste natuurskoon was in die Ooskaap deel.
26 Feb 2015 @ 17:43:46 pm
Cindi geniet die beplanning